मां सहेली से बात कर रही थी, डेढ़ साल की बेटी हौद में गिरी, मौत
भास्कर संवाददाता | सैलाना / रतलाम
सैलाना में शनिवार दोपहर डेढ़ साल की मासूम की हौद में गिरने से मौत हो गई। हादसे के वक्त पास में ही मां सहेलियों से बात कर रही थी जबकि पिता छत पर धूप सेंक रहे थे। घटना का पता चलते ही दादी होश खो बैठी। उसे जिला अस्पताल में भर्ती किया।
गवली मोहल्ला निवासी डेढ़ वर्षीय भव्यश्री पिता नवीन ग्वाले जुड़वा बहन भाग्यश्री के साथ शनिवार दोपहर 3.30 बजे घर के बरामदे में खेल रही थी। पास ही उसकी मां रानीबाई सहेलियों के साथ बात कर रही थी। इसी दौरान वह बरामदे में बने हौद में गिर गई। कुछ देर बाद मां को भव्यश्री नहीं दिखी तो रानी ने उसे घर के अंदर और छत पर तलाशा लेकिन वह नहीं मिली। शंका होने पर रानी ने हौद का ढक्कन उठाकर देखा तो होश उड़ गए। भव्यश्री हौद की तली में थी। पिता नवीन मासूम को लेकर सैलाना अस्पताल पहुंचे लेकिन वहां डॉक्टर ही नहीं मिले। इस पर वे रतलाम में बाल चिकित्सालय लाए। यहां मौजूद डॉ.तेजसिंह देवड़ा ने भव्यश्री को मृत घोषित कर दिया। परिजन ने शव का पीएम करवाने से इंकार कर दिया और सैलाना लौट गए।
बदहवास हो
गई मां
हादसे से रानी बदहवास हो गई। वह बार-बार खुद को ही हादसे के लिए दोषी बताने लगी। उसका कहना था मैं बाहर सहेलियों के साथ बैठी थी। दोनों बेटियां मेरे सामने खेल रही थी। हौद का ढक्कन मोटर के पाइप के कारण थोड़ा खुला रहता है। इसलिए कभी भी दोनों को आंखों से ओझल नहीं होने देती थी। मैं बातों में इतनी मशगूल हो गई कि बेटी के हौद में गिरने की आवाज तक सुनाई नहीं दी। 10 मिनट तक बेचारी तड़पती रही होगी।
दादी भी
सदमे में
हादसे से मासूम की दादी कांताबाई पति रामप्रसाद भी बेसुध हो गई। उन्हें बेसुध हालत में जिला अस्पताल में भर्ती कराया। डॉक्टर मुकेश डाबर के मुताबिक कांताबाई सदमे में है। इसलिए उनका बीपी लो हो गया है।
भव्यश्री
दादी की तबीयत बिगड़ी, भर्ती
awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva